Na temelju članka 26. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22, 101/23, 145/23, 145/24, 146/25 i 22/26), Upravno vijeće Dječjeg vrtića „Planet mašte“ dana 26. kolovoza 2026. godine raspisuje
Natječaj za zasnivanje radnog odnosa
VODITELJ/ICA KRAĆEG PROGRAMA ENGLESKOG JEZIKA
· 1 izvršitelj/ica
· na određeno vrijeme do 30.6.2027.
· nepuno radno vrijeme – 8 sati mjesečno
Mjesto rada: Dječji vrtić „Planet mašte“, Rijeka
Trajanje natječaja: od 2. rujna 2026. do 11. rujna 2026. godine
UVJETI
Kandidat/kinja mora ispunjavati uvjete propisane Zakonom o predškolskom odgoju i obrazovanju te Pravilnikom o odgovarajućoj vrsti i razini obrazovanja odgojno-obrazovnih i ostalih radnika u dječjem vrtiću, ustanovama te drugim pravnim i fizičkim osobama koje provode programe ranog i predškolskog odgoja i obrazovanja („Narodne novine“ broj 145/24 i 62/25 .
Za izvođenje kraćeg programa engleskog jezika kandidat/kinja mora ispunjavati jedan od uvjeta propisanih člankom 10. Pravilnika, odnosno:
· imati odgovarajuću vrstu i razinu obrazovanja za odgojitelja te stečeno obrazovanje iz engleskog jezika na razini B2 stupnja prema Zajedničkom europskom referentnom okviru za jezike (CEFR), ili
· imati odgovarajuću kvalifikaciju propisanu člankom 10. navedenog Pravilnika za izvođenje programa engleskog jezika.
Pravilnik o odgovarajućoj vrsti i razini obrazovanja – Narodne novine
UZ PRIJAVU NA NATJEČAJ KANDIDATI/KINJE SU DUŽNI PRILOŽITI:
· životopis
· dokaz o državljanstvu
· dokaz o stečenoj odgovarajućoj vrsti i razini obrazovanja
· dokaz o stečenom obrazovanju iz engleskog jezika na razini B2 prema Zajedničkom europskom referentnom okviru za jezike (CEFR), ako se kandidat/kinja poziva na tu osnovu za izvođenje programa
· dokaz o radnopravnom statusu, odnosno elektronički zapis ili potvrdu Hrvatskog zavoda za mirovinsko osiguranje
· dokaz o položenom stručnom ispitu, ako je kandidat/kinja obvezan/na polagati stručni ispit, odnosno dokaz o okolnosti zbog koje kandidat/kinja nije obvezan/na polagati stručni ispit.
Kandidat/kinja je dužan/na dostaviti i dokaze kojima dokazuje da ne postoje zapreke za zasnivanje radnog odnosa iz članka 25. Zakona o predškolskom odgoju i obrazovanju.
Kandidat/kinja je dužan/na priložiti:
· uvjerenje nadležnog suda da se protiv njega/nje ne vodi kazneni postupak za kaznena djela iz članka 25. stavka 1. i stavka 2. Zakona o predškolskom odgoju i obrazovanju
· uvjerenje nadležnog suda da se protiv njega/nje ne vodi prekršajni postupak za prekršajna djela iz članka 25. stavka 3. i stavka 4. Zakona o predškolskom odgoju i obrazovanju
· uvjerenje nadležnog područnog ureda Hrvatskog zavoda za socijalni rad da kandidatu/kinji nije izrečena mjera žurnog izdvajanja djeteta iz obitelji ili mjera za zaštitu osobnih prava i dobrobiti djeteta u nadležnosti suda, sukladno članku 25. stavku 10. Zakona o predškolskom odgoju i obrazovanju.
Navedene potvrde i uvjerenja ne smiju biti starija od šest mjeseci od dana objave natječaja.
PRAVO PREDNOSTI PRI ZAPOŠLJAVANJU
Na natječaj se mogu javiti osobe oba spola pod jednakim uvjetima, sukladno Zakonu o ravnopravnosti spolova.
Kandidati koji ostvaruju pravo prednosti pri zapošljavanju prema posebnom zakonu dužni su u prijavi na natječaj pozvati se na to pravo te priložiti sve potrebne dokaze o ostvarivanju prava prednosti, kao i ostale dokaze kojima dokazuju ispunjavanje uvjeta iz natječaja.
Kandidat koji se poziva na pravo prednosti pri zapošljavanju prema članku 102. Zakona o hrvatskim braniteljima iz Domovinskog rata i članovima njihovih obitelji dužan je, uz prijavu na natječaj, priložiti sve dokaze o ispunjavanju uvjeta iz natječaja te dokaze potrebne za ostvarivanje prava prednosti pri zapošljavanju.
Informacije o dokazima potrebnim za ostvarivanje prava prednosti dostupne su na mrežnim stranicama Ministarstva hrvatskih branitelja.
Kandidat koji se poziva na pravo prednosti pri zapošljavanju prema članku 48.f Zakona o zaštiti vojnih i civilnih invalida rata dužan je, uz prijavu na natječaj, priložiti dokaz o priznatom statusu te ostale dokaze propisane zakonom.
Kandidat koji se poziva na pravo prednosti pri zapošljavanju prema članku 48. Zakona o civilnim stradalnicima iz Domovinskog rata dužan je, uz prijavu na natječaj, priložiti sve potrebne dokaze za ostvarivanje navedenog prava.
Kandidat koji se poziva na pravo prednosti pri zapošljavanju prema članku 9. Zakona o profesionalnoj rehabilitaciji i zapošljavanju osoba s invaliditetom dužan je, uz prijavu na natječaj, priložiti dokaz o utvrđenom statusu osobe s invaliditetom te ostale dokaze propisane navedenim zakonom.
NAČIN PODNOŠENJA PRIJAVE
Prijava na natječaj mora biti pravodobna i potpuna te sadržavati sve tražene podatke i priloge.
Natječajna dokumentacija dostavlja se u neovjerenoj preslici u papirnatom obliku ili u PDF formatu na e-mail adresu:
info@planetmaste.com
s naznakom:
[bookmark: _GoBack]„Za natječaj  voditelj/ica kraćeg programa engleskog jezika“
Priloženu natječajnu dokumentaciju ne vraćamo.
Na natječaj se mogu javiti osobe obaju spolova pod jednakim uvjetima, sukladno Zakonu o ravnopravnosti spolova.
Nepravodobne i nepotpune prijave neće se razmatrati.
Dječji vrtić „Planet mašte“ zadržava pravo provesti postupak provjere znanja i sposobnosti kandidata/kinja, odnosno razgovor s kandidatima/kinjama, o čemu će kandidati/kinje biti pravodobno obaviješteni.
OBJAVA REZULTATA
Rezultati natječaja bit će objavljeni na mrežnoj stranici Dječjeg vrtića „Planet mašte“:
www.planetmaste.com
u roku od osam dana od dana donošenja odluke o izboru kandidata/kinje.
Predajom prijave na natječaj kandidat/kinja daje privolu Dječjem vrtiću „Planet mašte“ za obradu osobnih podataka isključivo u svrhu provedbe natječajnog postupka, u skladu s važećim propisima o zaštiti osobnih podataka.
Podaci o izabranom kandidatu/kinji mogu se objaviti u opsegu dopuštenom važećim propisima.
Izabrani kandidat/kinja dužan/na je prije sklapanja ugovora o radu dostaviti izvornike ili ovjerene preslike dokaza o ispunjavanju formalnih uvjeta iz natječaja, kao i dokaz o zdravstvenoj sposobnosti za obavljanje poslova radnog mjesta, ako se isti ne može utvrditi na drugi propisani način.
Nedostavljanje traženih isprava smatrat će se odustankom od zasnivanja radnog odnosa.
Dječji vrtić „Planet mašte“ zadržava pravo ne odabrati nijednog kandidata/kinju bez obveze obrazlaganja odluke.
PREDSJEDNIK UPRAVNOG VIJEĆA
Jitka Ramzi

Rijeka, 26. kolovoza 2026.

